«Twin Peaks» returnerer
Det er Variety som bekrefter de oppsiktsvekkende nyhetene om at Twin Peaks kommer tilbake til TV-skjermene i 2016. Nettstedet siterer ikke-navngitte kilder, men skaper Mark Frost har sendt ut en Twitter-melding med en liten videoteaser som bekrefter nyheten. Dear Twitter Friends  it is happening again. http://t.co/Eht08wKx1J #damngoodcoffee - Mark Frost (@mfrost11)06.10.14, 05:30 Ifølge nettsiden skriver skaperne David Lynch og Mark Frost på et nytt manus, og planen er at David Lynch skal regissere alle ni episodene i TV-serien. Lynch regisserte seks episoder av originalserien, seks av de beste episodene vil mange fans mene. Spekulasjonene har gått høyt blant fansen i helgen etter at David Lynch sendte ut en kryptisk twitter-melding med soleklare referanser til den originale serien. Dear Twitter Friends  it is happening again. http://t.co/r0l9rhK4eB #damngoodcoffee - David Lynch (@DAVID_LYNCH)06.10.14, 05:30 Serien kommer ikke til å være noen nyinnspilling, men handlingen vil foregå i den fiktive byen Twin Peaks i dag, 25 år etter at tenåringsjenta Laura Palmer forsvant. VG besøkte innspillingsstedene til den originale «Twin Peaks» utenfor Seattle i 2008. Les saken og se alle bildene her! Serien vil bli vist på kanalen Showtime. I et intervju med Deadline.com forteller Mark Frost at han og Lynchs begynte å leke med tanken om et Twin Peaks-comeback hver for seg etter at serien ble gitt ut på DVD på nytt. I 2011, etter at de hadde møttes til lunsj flere ganger begynte de to å utveksle ideer. Han avslører at mange av de kjente karakterene fra serien kommer til å returnere. - Jeg tror fansen - og vi også - ønsker å se så mange av de gamle, kjente ansiktene som mulig, og en del nye også. Det skal vi ha i bakhodet og forhåpentligvis vil alle karakterenes historie blir viet litt plass.
David Lynchs kultserie som skremte vannet av norske TV-seere tidlig på 90-tallet kommer tilbake i 2016. tidlig på 90-tallet kommer tilbake i 2016.